Konuvere mõis

Konuvere mõis, ka Konovere mõis (saksa keeles Konofer) oli rüütlimõis Läänemaal Vigala kihelkonnas. Praeguse haldusjaotuse järgi asub Rapla maakonnas Märjamaa vallas. Esimesed teated mõisa kohta pärinevad 1563. aastast, kui mõis kuulus Jürgen Uexküllile. Rootsi valitsusajal, 1641. aastal kuulus Konuvere (rootsi k. Konofer) Jost Timmermanni pärijatele ja 1649. aastal Reinhold Weszelile, kes abiellus eelmise omaniku lesega ja kelle pärijad müüsid 1658. aastal Konuvere, Tallinnast Hans Luheri pärijatele. Suure reduktsiooni ajal 1688. aastal vabastati Konuvere reduktsioonist ja jäeti Hans Luhreni (Luhr) pärijatele. 1697. aastal oi mõisa rentnik Otto Gustav Delwig, obrist Hans Heinrich von Rehbinder. 1706. aastal oli mõisa rentnik Heinrich Julius Heinken, omanik kapten Johann Wiebold. 1750. aastal omandasid mõisa Derfeldenite pärijatelt Rennenkampffid, kes olid mõisa valdajad 1919. aastani (lühikese vaheajaga 1912−1914), 1792. aastast sai Konuvere ja Päärdu mõisaad Gustav Georg von Rennenkampff, 1812. aastast pärandavara jagamise lepinguga sai Konuvere Jakob Johann Georg von Rennenkampff, 1856. aastast sai pärandavara jagamise lepinguga Konuvere ja Paeküla mõisaad Karl Gustav von Rennenkampff (1813–1871). 1874. aastal pärisid mõisa Karl Gustav von Rennenkampffi otsesed pärijad tema lesk Ingeborg von Rennenkampff (sünd vabapreili Stackelberg) ja kuus last ning pärandavara jagamise lepinguga sai mõisa Woldemar Konstantin von Rennenkampff (1852–1912) 1916. aastal olid Georg Olaf von Rennenkampffi (1859–1915) Konuvere, Uuesalu, Mõraste ja Paeküla mõisa pärijad on tema neli poega: Otto Feliks Georg Edler von Rennenkampff (1895–1919), Edgar Karl Paul Edler von Rennenkampff (1898–1964), Wolfgang Alexander Woldemar Edler von Rennenkampff (1896–1919), Konrad Nikolai Edler von Rennenkampff (1906–1942). Mõis võõrandati 1919. aasta maareformiga. Viited Välislingid Konuvere mõis Eesti mõisaportaalis Konuvere mõis Rahvusarhiivi Eesti ala mõisate registris Konuvere mõis (Vigala khk), Kinnistute register Eesti Rahvusarhiivis